**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 18.08.2022, ora 08:00 – 19.08.2022, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 19.08.2022, ora 07:00**

**RÂURI**

**Debitele au fost în scădere**, exceptând cursurile superioare ale Siretului și Prutului și cursurile mijlocii și inferioare ale Mureșului, Sucevei, Moldovei, Bistriței și Trotușului, unde au fost în creștere datorită propagării.

Pe râurile din bazinele hidrografice Bega, Timiș, Bârzava, Caraș, Nera, Cerna, Jiu, Vedea, Argeș, Ialomița, bazinul mijlociu și inferior al Oltului, pe cursurile mijlocii și inferioare ale Siretului și Prutului și pe cele din Dobrogea, debitele au fost, în general, staționare.

Debitele se situează în general la valori sub mediile multianuale lunare, cu coeficienţi moduli cuprinşi între 30-80% din normalele lunare, mai mari (peste mediile multianuale lunare) pe râurile din bazinul Lăpuș, pe cursurile superioare ale râurilor Tur, Suceava, Moldova şi mai mici (sub 30% din mediile multianuale lunare) pe: Bârzava, Moravița, Nera, Cerna, Rm. Sărat și pe unii afluenți ai Bârladului, ai Oltului mijlociu și inferior și ai Argeșului superior.

Nivelurile pe râuri la stațiile hidrometrice se situează sub **COTELE DE ATENȚIE**.

**Debitele vor fi, în general, în scădere**, exceptând râurile din bazinele hidrografice: Bega, Timiș, Bârzava, Caraș, Nera, Cerna, Jiu, Vedea, Argeș, Ialomița, bazinul mijlociu și inferior al Oltului și pe cele din Dobrogea, unde vor fi staționare, iar pe cursul mijlociu și inferior al Siretului și cursul inferior al Mureșului vor fi în creștere prin propagare.

Sunt posibile ușoare creșteri de debite, pe unele râuri mici din zonele montane, în special din sud–estul, estul și vestul țării datorită averselor, slab cantitativ, prognozate.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul la intrarea în țară (secțiunea Baziaș) în intervalul 18.08.2022 – 19.08.2022 a fost staționar, având valoarea de 1750 m3/s**, sub media multianuală a lunii august (4300 m3/s).

În aval de Porţile de Fier debitele au fost staționare la Gruia și în scădere pe sectorul Calafat – Tulcea.

**Debitul la intrarea în țară (secțiunea Baziaș) va fi staționar (1750 m3/s).**

În aval de Porțile de Fier debitele vor fi în scădere la Gruia şi pe sectorul Tr. Măgurele – Tulcea şi relativ staţionare pe sectorul Calafat – Corabia.

**2.** **Situaţia meteorologică în intervalul 18.08.2022, ora 09:00 –19.08.2022, ora 06:00**

**ÎN ŢARĂ**

Vremea a fost călduroasă în cea mai mare parte a țării, local caniculară în regiunile vestice și sudice unde și disconfortul termic a fost ridicat. Indicele temperatură-umezeală (ITU) a atins sau a depăşit pragul critic de 80 de unități pe arii relativ extinse în Oltenia, Banat și Crișana, local în Muntenia și în sud-vestul Transilvaniei. Cerul a fost mai mult senin în jumătatea de vest a teritoriului, iar în rest variabil, temporar cu unele înnorări pe parcursul zilei. Pe arii restrânse s-au semnalat averse slabe, însoțite și de descărcări electrice în Moldova, Dobrogea, Muntenia și estul Transilvaniei. Vântul a suflat slab și moderat, cu unele intensificări pe crestele montane. Temperaturile maxime s-au încadrat între 26 de grade la Întorsura Buzăului și 39 de grade la Calafat, iar la ora 06.00, valorile termice erau cuprinse între 11 grade la Miercurea Ciuc și 27 de grade la Șiria. Izolat s-a semnalat ceață, dimineața în nord-vestul și centrul țării, iar noaptea în depresiunile Carpaților Orientali.

**LA BUCUREŞTI**

Vremea a fost călduroasă, cu disconfort termic ridicat. Indicele temperatură-umezeală (ITU) a depășit pragul critic de 80 de unități. Cerul a fost variabil pe parcursul zilei și senin noaptea, Vântul a suflat slab până la moderat. Temperatura maximă a fost de 32 de grade la Afumați, 33 de grade la Băneasa și 34 de grade la Filaret, iar la ora 06.00, se înregistrau 20 de grade la stația meteo Băneasa și 21 de grade la Afumați și Filaret.

**3. Prognoza meteorologică în intervalul 19.08.2022, ora 09:00 –20.08.2022, ora 09:00**

**ÎN ŢARĂ**

Va fi în continuare caniculă și disconfort termic ridicat în regiunile vestice și sudice, iar indicele temperatură-umezeală (ITU) va depăși pragul critic de 80 de unități. În restul teritoriului vremea va fi călduroasă, cu indice temperatură-umezeală (ITU) ce doar pe arii restrânse va atinge și depăși ușor pragul critic de 80 de unități. Temperaturile maxime, la nivel național, se vor situa între 28 și 38 de grade, cu valori mai ridicate, spre 39...40 de grade în vest, iar minimele vor fi cuprinse în general între 12 și 23 de grade. Cerul va fi variabil, cu unele înnorări ziua în regiunile estice și la munte, unde cu totul izolat vor fi ploi slabe, iar noaptea înnorările se vor accentua treptat în vestul teritoriului, dar probabilitatea pentru averse și descărcări electrice va fi redusă. Vântul va sufla slab și moderat cu ușoare intensificări pe parcursul zilei în regiunile estice, iar spre finalul intervalului în masivele sud-vestice.

**LA BUCUREŞTI**

Disconfortul termic se va menține ridicat, iar indicele temperatură-umezeală (ITU) va depăși ușor pragul critic de 80 de unități. Cerul va fi variabil în orele amiezii și mai mult senin în restul intervalului, iar vântul va sufla slab și moderat. Temperatura maximă va fi de 34...36 de grade, iar cea minimă de 18...20 de grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Dobrogea-Litoral***

Se aplică prevederile din „Planul de restricții și folosire a apei în perioade deficitare” astfel:

- treapta I-a pentru S.N. NUCLEARELECTRICA S.A. (jud. Constanța).

- treapta a III-a pentru: Sarme şi Cabluri SA, ANIF SH Harsova, ANIF - Am. Topalu, ANIF - SH Seimeni, CN ACN SA Agigea, RAJA SA Constanta, ANIF - SH Cochirleni – Rasova, Danubiu Elite, Aquarome Elite, OUAI Ostrov-Babusa, OUAI Ostrov-Regie (jud Constanța); S.A.A.C. Daeni, SC TUMULT GRUP SRL, SC BALTA STAR SRL, A.N.I.F. Tulcea - Am. Ostrov, A.N.I.F. Tulcea - Am.Dăeni Ostrov Peceneaga, SC FRAHER DISTRIBUTION SRL, CORCEA LOREDANA I.I., CORCEA VIOLETA I.I, SC RAI VERDE SRL, S.C. Piscicola Macin (Am. Turcoaia), A.N.I.F. Tulcea - Am. Peceneaga -Turcoaia – Macin, A.N.I.F. Tulcea - Am. 23 August – Măcin, Comuna Smardan, A.N.I.F. Tulcea - Am. 23 August – Isaccea, SC Aquaserv SA - PL Grindu, SC CDL PRODCOM Isaccea - Am. Piatra Cãlcatã, SC Aquaserv SA - PL Isaccea, ANIF Tulcea Sist. Isaccea, Primăria Pardina, SC Anglo Rom (irigații Stipoc-Chilia Veche), SC Delta Rom Agriculture SRL (irigații Tatanir-Chilia Veche), SC Aquaprest Chilia Veche, SC Jeep Est, SC Eldorado SRL, SC Selpop Fish, SC Piscicola Sofia&Gabriel EU, Sc Gelmin (jud. Tulcea).

***Administraţia Bazinală de Apă Ialomiţa-Buzău***

Pentru sector 4, secţiunea Brăila, se menţine treapta III de restricţii pentru folosința irigații. Pentru sector 5.1 Vadu Oii (P.H. Gropeni) rămâne în vigoare faza de atenţionare/avertizare pentru folosințele irigații, piscicultură, agrozootehnie și populație. Pentru sectorul 6.1 Chiciu-Vadu Oii, Dunăre și Brațul Borcea, secțiunea Călărași și secțiunea Fetești, se menține treapta III de restricții instituită pentru folosințele irigații, industrie.

Pentru folosințele aferente râurilor interioare la data prezentei nu se impune aplicarea restricțiilor conform planului de restricții și folosire a apei în perioade deficitare cu excepția râului Ialomița, sectorul cuprins între izvor și ph Târgoviște unde se menține treapta III pentru folosințele industrie. Pentru alimentarea cu apă a populaţiei oraşului Pucioasa se trece la etapa de atenţionare/avertizare.

***Administraţia Bazinală de Apă Siret***

Se aplică prevederile din „Planul de restricții și folosire a apei în perioade deficitare”, treapta a II-a pentru: UAT Calafindeşti (pr. Horait jud. Suceava) şi treapta a III-a pentru SPAAC Pătrăuţi (pr. Ciricau-jud. Suceava).

La nivelul localităţilor din b.h. Siret, au fost luate măsuri de restricţionare a consumului de apă, ca urmare a debitului insuficient la sursă (subterană) în 25 UAT-uri cu sistem centralizat de alimentare cu apă.

***Administraţia Bazinală de Apă Prut Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin reducerea temporară a debitelor cu 50% la sursa r. Miletin – ac.Halceni corespunzător volumului aferent treptei a III-a de restricţii;

- SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Se menţine aplicarea Planului de restricţii în alimentarea cu apă - treapta I, începând cu data de 12.08.2022, pentru Staţiunea de Cercetare Dezvoltare pentru Acvacultură şi Ecologie Acvatică Horpaz.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui din acumularea Soleşti;

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.

Judeţul Galaţi

Se menţine aplicarea Planului de restricţii în alimentarea cu apă - treapta III pentru:

- C.J. Galaţi - Serviciul Public Judeţean de Administrare a domeniului public şi privat-Balta Zatun;

- Şantierul Naval DAMEN S.A. Galaţi;

- A.N.I.F. – Filiala Teritorială de Îmbunătăţiri Funciare Galaţi - S.P.A. Dunăre;

- LIBERTY GALAŢI S.A;

- P.F. Ciomaga Viorel – piscicultură.

***Administrația Bazinală de Apă Jiu***

Începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta), pentru efectuarea lucrărilor de înlocuire a conductei Buta-Baraj. Pe râul Jiu, județul Gorj, în prezent se înregistrează faza de atenționare-avertizare pentru folosința industrie, Termocentralele Rovinari și Turceni.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru data de 17.08.2022 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

Nu a fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni). Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

**DIRECȚIA COMUNICARE**